Pihtla Kool

Pihtla Kool on üldhariduskool Saare maakonnas Saaremaa vallas Püha külas.Pihtla Kooli põhimäärus. Saaremaa Vallavolikogu, RT IV, 15.06.2021, 3. Koolis on kaks liitklassi (1.–4. klassini) ja kaks lasteaia liitrühma.Tutvustus. Pihtla Kooli veebisait.

Ajalugu
Püha kiriku juures tegutses kool juba 1722. aastal, omaette majas aga alates 1861. aastast.Ajalugu. Pihtla Kooli veebisait. Tsaariajast pärit koolimajad olid kitsad ja pimedad, endised ministeeriumikoolid sobisid õppetöö jaoks paremini. Pärast Eesti Vabariigi sündi otsustas Saaremaa koolivalitsus ära kasutada endised mõisa härrastemajad. Nii näiteks rajati Pihtla valla 15 kooli asemele viis ajakohast algkooli, sh muudeti senine Püha kihelkonnakool Püha 6-klassiliseks algkooliks, mis alustas tööd endises Pihtla mõisas.Trei, A. (2012). Pildikesi Püha kihelkonnast. Tallinn: Tallinna Raamatutrükikoda. Pihtla, Sagariste ja Kõljala kool liideti Kaali algkooliks, mis alustas tööd endises Kaali mõisas jne. Loel, Rita. Koolide ümberkorraldamine on kestnud ajast aega. Postimees, 24. september 2008.

Aastatel 1893–1932 oli Pühal ka kurttummade laste kool (Püha Kurttummadekool) 1895. aastal ehitati sellele koolile uus maja. Kui Püha Kurttummadekool rahapuuduse tõttu 1932. aastal suleti,Kurtide laste õpetamise ajaloost Eestis. Eesti Kurtide Liidu veebisait. ostis Pihtla vald maja Püha algkooli jaoks.Pihtla Kooli arengukava 2021-2025. Pihtla Kooli veebisait. Püha algkool alustas selles koolimajas tööd 1933. aastal. Sama aastat peetakse ka Pihtla Kooli asutamisaastaks. Aja jooksul on koolil olnud eri nimesid. 

11. veebruaril 1976 puhkes koolimajas tulekahju. Maja vana puitosa põles maha, säilis vaid juurdeehitus.Metsmaa, Monika. AJA LUGU ⟩ Pihtla kooli põleng algas lühisest käimlas. Saarte Hääl, 30. mai 2020. Pärast tulekahju töötas kool 4-klassilisena, vahepeal ka 6-klassilisena. Kui kool oli 8-klassiline, tegutses õhtuses vahetuses töölisnoorte õhtukool.

2005. aasta kevadel otsustas Pihtla vallavolikogu Sandla lasteaia ja Pihtla Algkooli töö ümber korraldada. Selle tulemusel tegutsevad alates 1. septembrist 2005 Püha külas ühe asutusena nii kool kui ka lasteaed. Koolis oli alguses viis õpilast, lasteaias oli kaks rühma. 2005. aastal olid koolis liidetud 1., 2. ja 3. klass. 2010. aastal avati 4. klass. Õpilaste arv on aasta-aastalt kasvanud.

 Kooli nimed 

 1933–1945 Püha algkool
 1945–1949 Püha Mittetäielik Keskkool

 1949–1962 Pihtla 7-klassiline Kool
 1962–1978 Pihtla 8-klassiline Kool

 1978–2005 Pihtla Algkool
 2005–2011 Pihtla Lasteaed-Algkool
 2011–2012 Pihtla Lastead-Kool
 alates 1. septembrist 2012 Pihtla Kool
Viited

Välislingid
Pihtla Kooli veebisait

Kategooria:Saare maakonna koolid
Kategooria:Saaremaa vald
Kategooria:Eesti lasteaiad